আমি আমেরিকার, ফ্লোরিডা শহরের জ্যাকসনভিল এলাকায় বাস করি। খুব সুন্দর আবহাওয়াটা ৯০ শতাংশ বাংলাদেশের মতো। সবুজ গাছপালা। এখানে অনেক বাঙালি মুসলিম পরিবার আছে। আমরা একে অন্যের সাথে আনন্দ উৎসবগুলো পালন করি। তাই এখন আর এতটা খারাপ লাগে না। আমরা বাংলাদেশী মুসলিমরা ছাড়াও পাকিস্তানি আফ্রিকান, আফগানিস্তান, মিডলইস্টের বেশ কিছু মুসলিম পরিবার এখানে বসবাস করে। তাই রোজার সময় মসজিদে ইফতারি দেয়া ও সবাই মিলে ইফতারি খাওয়ার একটা উৎসবের মতো আয়োজন প্রায় প্রতিদিনই হয়। কারণ, মুসলিমরা মনে করে রোজাদারকে ইফতারি খাওয়ানো পুণ্যের কাজ।